section_heading: Komercijalni uspjeh
paragraph_text: Prema Official Charts Companyju Blackstar je već bio na putu do prvog mjesta na ljestvici britanskih glazbenih albuma prije objave o Bowiejevoj smrti 10. siječnja 2016. godine.<ref> Debitirao je na prvom mjestu nakon što je bio prodan u 146.000 primjeraka te je tako postao Bowiejev deseti album koji je dosegao to mjesto.<ref> Na prvom je mjestu ostao tri tjedna, Ondje je do siječnja 2018. godine bio prodan u 446.000 primjeraka.